REGGEL 5:56
Amikor Szerbiából ideköltöztem,
egy kicsit meglepett,
hogy az amerikaiak mennyire szeretik a zászlójukat.
Amikor elkezdtem az Eder Flag gyárában dolgozni,
feltettem magamnak a kérdést: „Vajon meddig lesz itt munkám?”
És arra gondoltam: „Mennyi zászló kellhet az embereknek?”
ÉVI TÖBB MINT 5 MILLIÓ ELKÉSZÍTETT ZÁSZLÓVAL
AZ EDER FLAG AZ AMERIKAI ZÁSZLÓK ÉS ZÁSZLÓRUDAK LEGNAGYOBB GYÁRA AZ ORSZÁGBAN
Jó reggelt!
Az összes zászlónkban megtalálható
a dolgozóink történetének egy darabja.
A gondolatok, amik eszükbe jutnak a zászló készítésekor.
A mai nap jobb, mint a tegnapi?
Ezeknek a zászlóknak történetük van.
Ez a történet rólunk szól.
ZÁSZLÓKÉSZÍTÉS - A SZEMÉLYES ÜGY
RADICA, VARRÓMENEDZSER
A zászlóink majdnem mindenhol megtalálhatók.
Nem is olyan régen volt egy nagy rendelésünk
a Szabadság-szoborhoz.
Megvan.
Rendben. Ők húzzák a zászlót,
mi pedig továbbadjuk, egész a végéig.
Ha az a vége hozzátok kerül, adjátok tovább a következőnek,
és húzzátok tovább, hogy kihúzzuk az egész zászlót, jó?
Igyekezzetek az egészet megfogni, és továbbadni.
Mint egy nagy folyó.
A világ minden pontjáról vannak dolgozóink.
Ha tudod használni a kezedet,
akkor dolgozhatsz az Edernél.
Szép munka!
Jó.
Oké, rázzátok!
A dolgozók közül sokak élete nehéz volt.
Mida mindent elveszített
egy hurrikán miatt Puerto Ricóban.
Yvonne terhesen menekült az országából,
utána évekig menekülttáborokban élt Tanzániában.
Milanko Boszniából érkezett.
Ott háborús fogoly volt.
Aztán itt van Ali,
aki fiatal családjával menekült Irakból.
Hány éves a lányod?
- Tessék? - Hány éves?
- A lányod. - A lányod?
- Az én lányom? - Hány…?
Öt.
Öt és fél éves.
Az ő nyelvén… A „dobro” náluk azt jelenti…
A „dobro” azt jelenti, „jó”.
Ide tegyem a lábamat?
Igen.
És ide, jó.
- Így jó! - Köszönöm!
Folytasd csak!
Ezt kell gyakorolnod.
Izgulok.
Szeretnéd, hogy elmenjek, és később visszanézzek?
Nem szeretném, ha miattam még jobban izgulnál,
mint egyébként. Jó úgy?
Rendben. Magadra hagylak egy kicsit.
És ha szükséged van valamire, csak szólj, jó?
- Jó. - Van itt még anyagom neked.
Rendben. Köszönöm, asszonyom.
ALI ZÁSZLÓVARRÓ
A dokumentumok megszerzése és az eljárások ideje alatt
tizenkét éven át reménykedtem, hogy Amerikába jöhetek.
Bagdadban
sokakat megöltek, sokan meghaltak az aknák és robbanások miatt.
A mi környékünket „A halál útjának” hívták.
Többször éltem túl robbanásokat, amik csak 150 méterre voltak tőlem.
Köszönöm!
Ez a munka nagyon fontos. Ez nem csak egy munka.
Tökéletesen akarom csinálni.
Ötven állam. Minden államban öt-hatmillióan élnek, ha nem többen.
Így aztán ötven-hatvanmillió ember számára végzem a munkát.
Ha Isten úgy akarja, mindketten dolgozni fogunk.
Ha Isten úgy akarja, veszünk egy autót.
Ha Isten úgy akarja, dolgozunk, és megnézhetjük az összes államot.
New Yorkot, Washingtont, Floridát.
És Kaliforniát.
Texast.
Texast… inkább ne.
Imádom, hogy Milwaukee-ban élek.
Összességében véve egy kisváros,
ha New Yorkhoz vagy Los Angeleshez viszonyítjuk.
Gyerekként egymásra kellett támaszkodnunk.
Az emberek általában szeretik ezt a várost,
ahogy az emberek általában szeretik az országot is.
SUGAR RAY GYÁRTÁSFELÜGYELŐ
Az Eder Flagnél a munkám az, hogy felügyeljem a zászlókészleteket.
Mindent bedobozolunk,
összecsomagolunk, szállításra készen.
- Mizu, tesó? - Láttad tegnap a Bucks-meccset?
Naná.
Mennyire király volt!
Jól van. Majd beszélünk! Igen.
Ugye van még ezekből a G zónában?
Igen. A G zónában.
Hozom a targoncát,
és elmegyek a G zónába.
Még sosem dolgoztam olyan helyen,
ami ennyire sokszínű lett volna.
Köszi szépen. Jó.
Megértem a bevándorlók büszkeségét,
amikor az amerikai zászlót látják,
hiszen egy olyan országban vannak,
ahol bármit elérhetnek, amit szeretnének.
Ez tényleg így van.
De amikor megismered, hogy hogyan is épült fel ez az ország
a feketék és színesbőrűek számára,
annak nem igazán vagyunk mi is a részei.
Mondj egy okot, ami miatt kitört a polgárháború.
Rabszolg…
- Rabszolgaság. - Igen, az jó.
Milyen jog vagy szabadság szerepelt az első alkotmánymódosításban?
- Szólásszabadság? - Igen.
- Oké. - Jó. Hány módosítás…
- Huszonhét. - Igen!
Tudod te ezt.
Ez. Ez a kérdés.
Az alkotmány szerint egyes hatalmak az államokhoz tartoznak.
Mi az államok egyik hatalma?
Én nem…
- Jó reggelt! - Jó reggelt!
Fáradt vagyok.
Jó reggelt!
BARB ZÁSZLÓVARRÓ
Itt kedvesek az emberek.
Nagyon kedvesek.
Fáradt vagyok.
Mindjárt lefekszek az egyik zászlókupacba.
Hoppá. Bocsi!
Ez nem volt szép!
Nem emlékszem mindenki nevére.
Más nevük van, mint az amerikaiaknak.
De ezzel nincs baj.
Mármint ha legálisan érkeztek az országba, nincs baj.
A zászlók varrása már a véremben van.
Az őseim is harcoltak ezért a zászlóért.
A nagyapám szolgált. Az apám és a testvérem is.
Büszkék rá. Ez az én országom!
Jobb, mint sok másik ország. Ennyit biztosan tudok.
Mindenki úgy gondolja, hogy az ő országa a legjobb.
Jó reggelt mindenkinek!
Hogy vagyunk ma reggel?
- Reggelt! - Jó reggelt!
Mozogjunk egy kicsit!
Gyertek, csinálom veletek!
Rendben. Szedjünk meggyet!
Szedjünk meggyet!
Csirkeszárnyak!
Jó, csináljuk!
Két életem is van.
Az egyikben Szerbiában voltam, a másikban itt vagyok.
Mindkettő az otthonom.
Szeretem Amerikát, de szeretem Szerbiát is.
Ha van két gyermeked, és megpuszilod az egyiket,
az nem jelenti azt, hogy a másikat nem szereted.
Nahát!
Dauerolt hajjal egész máshogy néztem ki.
Ez a négyes. Nem lesz túl rövid.
Csak levágom az egészet a négyessel.
- Jó. - Rendben?
Huszonnyolc évvel ezelőtt
a férjem és én úgy döntöttünk, hogy elhagyjuk Szerbiát,
és elköltözünk Amerikába a gyermekünkkel.
Szerbia a háború küszöbén állt,
a családi házunkat pedig
eltalálta egy bomba, és leégett.
Ez a sok emlék!
Furcsa történet,
amikor először rádöbbentem,
hogy mit is jelent az amerikai zászló.
Épp egy filmet néztem,
a címe A lányom nélkül soha.
A film végén
az anya a lányával együtt
próbál biztonságba kerülni.
És bármikor mesélek róla, elsírom magam.
Elnézést.
Egyedül voltak, senki nem segített rajtuk,
és hirtelen zajt hallottak.
A zajt egy zászló adta.
Az amerikai nagykövetség zászlaja…
Elnézést.
A zászló zászló
már az elején, amikor megérkezik az anyag.
Akkor születnek a zászlók.
Nem is gondolná az ember, mennyit kell varrni egy zászlóhoz.
Az első lépés a csillagos mező hozzávarrása a rövid sávokhoz.
A következő ember hozzávarrja a hosszú sávokat.
Minden csillag ötágú,
és minden ágon
át kell fordítani az anyagot,
összesen 250 alkalommal.
Gyerekként mindig szerettem csillagokat rajzolni.
Most hivatásomként tehetem.
Amikor felvarrom az utolsó csillagot,
a zászló életre kel.
Egy zászlót nem egy ember készít.
Ez egy álom,
sok ember munkája.
USA! USA!
Mutassatok valamit!
Szia, anya!
Ilyen a függetlenség napja Amerikában.
Elmennek a plázákba, parkokba, a tóhoz.
Vagy kebabot grilleznek, steaket készítenek.
És jó idő van, nem úgy, mint Irakban.
Ha így kiülnék a napra Irakban, leégnék.
Olyan lennék, mint a barbecue. Mint a grillhús.
Csak óvatosan!
- Menj csak! Innen a másik oldalra. - Lássunk pár trükköt!
Lássunk pár menő trükköt!
A feleségem nővérként dolgozik.
Hétvégente éjszakás.
Én pedig napközben dolgozok hétfőtől péntekig.
Kuporgattunk az elmúlt tíz évben,
és megvettük az első otthonunkat.
Hát te mit csinálsz?
A buborékokat nem esszük meg!
Jelenleg nincs kitűzve zászló a házamra.
Beszéltünk erről a feleségemmel.
Természetesen szeretjük ezt az országot.
Micsoda?
De nem mindig szeret viszont.
Igen.
A július negyedikei ünnepséget
második éve kell kihagynom a tüdőm miatt.
Rég nem jártam orvosnál,
már legalább pár éve.
Az egyik szomszédom veterán.
Szokott adni gyógyszert a párologtatómba.
Most nem igazán van rá pénzem.
Tudom, azt mondtad, hogy június környékén szeretnél nyugdíjba menni.
- Igen. - Nem tudod pontosan?
Még nem tudom biztosan.
Szerintem készen állok. Nem is tudom.
Bármikor szerezhetek részmunkát, de szeretek varrni.
Szeretek itt lenni.
Itt olyan sok nyelvet beszélnek!
Kínából, Irakból,
Pakisztánból.
Szerintem sokan nem akarnak jól megtanulni angolul.
Nem arról…
Nem arról van szó, hogy nem akarnak.
Csak félénkek.
Félnek, hogy hibáznak,
valamit rosszul mondanak, rosszul ejtenek,
félnek beszélni.
És emiatt mindenkinek nehéz tanulni.
Igen.
Úgy tényleg nehéz, igazad van.
A nagyapám… Ő is akcentussal beszélt.
A szüleim és a nagyszüleim… Emlékszem.
Ez micsoda?
Nem tudom.
Ez kókusz?
Kókuszvíz!
Csak ki kell lyukasztani, és betenni a szívószálat.
Gruyere.
Gruyere sajt.
A feleségem igazából Algériából származik, de Szíriában találkoztunk.
Másfél év után összeházasodtunk, és hazamentünk Irakba.
Paradicsom?
- Paradicsom? - Paradicsom?
Ezután vissza akartunk menni Szíriába, de kitört a háború,
és féltem, hogy megsérül.
- Nahát! - Nahát!
De itt, Amerikában, az élet csodaszép.
- Tessék. - Köszönöm!
Viszlát, Pick 'n Save!
Üdv!
Üdv, kiscica!
Ne!
Hagyd, hadd jöjjön ő. Mondd, hogy gyere!
Mondd, hogy gyere!
Jaj, Istenem, szívecském!
Mi most a legnagyobb célja az életben?
Ha elmondom, nem teljesül.
TŰNJ EL, VÍRUS! VIGYÁZZ MAGADRA, MILWAUKEE!
VIGYÁZZUNK AZ EGÉSZSÉGÜNKRE!
- Nagyszerű. Köszönöm! - Köszönöm!
Amerika már nem az az Amerika, mint ami volt, amikor idejöttem.
De az egész világ változik.
Egész biztos, hogy nem csak a kosárlabda
járt a Milwaukee Bucks csapatának fejében, miután lelőtték Jacob Blake-et
a wisconsini Kenoshában.
Hétszer lőtték hátba a kenoshai rendőrök.
BÉKE, EGYENLŐSÉG, EGYSÉG KENOSHA ERŐS
Újabb tüntetések várhatók Kenoshában ma este.
Az ország lelkiállapotát a legjobban
a zászlók mutatják meg.
Igyekszem a lehető legjobban dolgozni,
hogy ellássam a családomat, jó életük legyen.
Ne, engedd el!
Szerencséd, hogy öreg vagyok!
De az ország állapota
George Floyd és Jacob Blake után
kihat a mi lelkünkre is.
Csak azt szeretnénk, ha úgy bánnának velünk…
Halló!
Hogy vagy, Ali?
Nem túl jól.
Miért? Mi baj?
Vásároltam a feleségemmel és a gyerekekkel.
- A Walmartban. - Értem.
És ahogy fogtam a lányomat a kezemben, odajött egy fickó.
Azt hittem, köszönni szeretne a picinek, esetleg megdicsérni.
Nem számítottam rá, hogy a földön találom magam.
Megütött valamivel.
Nem tudom, hogy csak a kezével, vagy fogott valamit.
Akkorát ütött, hogy vagy fél percre elvesztettem az eszméletemet.
Hihetetlen!
Hívtad a rendőröket?
Nem hívtam rendőröket. A Walmart hívta, de tíz perccel később.
Miután megtörtént a baj.
Azután érkeztek, hogy már elment.
Nem kapták el.
Gondolnod kell arra,
hogy mivel te más vagy,
talán a háttered miatt, és az ország miatt, ahonnan jöttél,
lehet, hogy ő nem szereti az embereket az országodból,
és talán ezért tette.
Miután megütöttek, csak a családomra tudtam gondolni.
Felnéztem, hogy mi történt, és a gyerekek sírtak,
a feleségem kiabált, „biztonságiak".
Azért jöttünk ide, hogy biztonságban felnevelhessük a gyerekeket, nem balhézni.
Halálos támadás érte a Kapitóliumot.
Rendkívül veszélyes helyzet
kezd kialakulni az Egyesült Államokban.
…amikor egy tüntető ütlegelt egy rendőrt
az amerikai zászló rúdjával.
VIDEÓNKON RENDŐRRE TÁMADNAK A KAPITÓLIUMI LÁZADÁSBAN
USA. USA. USA. USA.
Számomra a zászlóknak lelke van.
Hiszek ebben.
Mindig hittem benne, hogy Amerikában
nem történhet meg az, ami Jugoszláviában megtörtént.
Úgy éreztem, hogy elárultak.
Ez az utolsó napom az Edernél.
ÜDVÖZÖLJÜK AZ EDER FLAGNÉL
Imádom a munkámat,
de már túlságosan elfáradtam ahhoz, hogy folytassam.
Ez meg mi?
Barbara, meglepetés!
- Barbara! - Köszönöm! Nézzenek oda!
Egész életedben dolgoztál!
- Köszönöm! - Meglepődtél?
Naná, hogy!
Hát ez mi?
Egy tacsi!
Egy tacsi! Nézzenek oda!
- Tetszik? - Igen.
Imádom!
- Köszönöm mindenkinek! - Hiányozni fogsz!
Te is nekem. Hiányozni fogtok!
- Viszlát! - Vigyázz magadra!
- Te is. - Hiányozni fogsz!
Jól vagy?
- Jó kislány! - Szeretlek!
A barátaim fognak a legjobban hiányozni.
Remélem, hogy a munkám számított egy kicsit.
- Melyik kapu is volt? - Negyvenöt.
Negyvenöt? Az…
Amikor Amerikába készültünk,
fel sem merült bennem, hogy mi vár rám.
De Amerika sokat nyújtott,
és szerintem én is a legjobbat nyújtottam Amerikának.
- Szép napot! - Önnek is! Viszlát!
Visszaköltözök Szerbiába.
Igen.
Megkezdődött a landolás New York LaGuardia repterére.
Majdnem 30 évig éltem itt,
és soha nem voltam New Yorkban.
Mielőtt elmegyek Szerbiába,
szerettem volna látni az egyik zászlónkat.
Te jó ég!
Istenem! Ott van New York!
Nézzék meg Manhattan horizontját!
Képzeljék el az ámulatot, amit az újonnan érkezők éreztek,
amikor a város látképe kibújt a hullámok mögül.
Szeretem Amerikát!
Tudom, hogy nem tökéletes…
de ebben rejlik a szépsége.
Nem azért szeretünk valamit, mert tökéletes.
Azért szeretünk valamit, mert a miénk.
Itt van!
Bárcsak itt volna az összes varróm, hogy lássák!
Látja ezt?
Ugye milyen szép?
Mindenki beletesz magából egy kicsit a zászlóba.
És a végén
a zászló tovább él majd, mint mi.
Csak egy pillanat vagyunk. Minden egyes élet csak egyetlen pillanat.
A zászlók évszázadokig lobognak.
Ezt meg kell értenünk.
Annyira aggódom!
Sok sikert!
Jó.
Ne félj!
- Oké. - Jó. Sok sikert!
Viszlát!
Anya ma munkába áll.
Oké.
- Viszlát! - Szia! Sok sikert!
Köszönöm!
Algériából érkeztem.
Ismered Algériád?
És te? Honnan jöttél?
- Mexikó. - Mexikó?
- Igen. - Jó.
ÖT ÉV SZOLGÁLATBAN
A feliratot fordította: Csurja Csaba